Itä-Suomen liikuntaopisto

Länsikatu 15 80110 Joensuu

Vesa Martikkala, rehtori

vesa.martikkala@islo.jns.fi

P. 050 540 3366

Viite: OKM096:00/2014

Hallituksen esitys eduskunnalle laeiksi lukiolain, ammatillisesta peruskoulutuksesta annetun lain, ammatillisesta aikuiskoulutuksesta annetun lain sekä vapaasta sivistystyöstä annetun lain 4 § :n muuttamisesta.

**LAUSUNTO**

**K**oulutuksesta säästäminen ajatellen pitkän tähtäimen kehitystä kansainvälisen kilpailukyvyn kannalta ei vaikuta järkevältä. Päinvastoin kuin koulutuksen tehostaminen ja laadun parantaminen.

Yleissivistyksen edistäminen vapaan sivistystyön koulutuksessa sekä ammatillisessa perus-ja lisäkoulutuksessa on tärkeää kaikilla aloilla. Merkitys saattaa olla jopa suurempi pienillä paikkakunnilla ja pienissä oppilaitoksissa kuin suuremmissa. Tässä mielessä koulutuksen järjestäjäverkoston harventamisessa tulee käyttää harkintaa eikä yksiselitteisesti pieniä koulutuksenjärjestäjiä ilman harkintaa tule karsia pois tai pakkofuusioida.

Tapauskohtaisesti tulee harkita pienten koulutuksenjärjestäjien lakkauttaminen tai fuusioiminen suuriin koulutuksenjärjestäjiin. On huomioitava opetuksen järjestäminen, koulutuksen laatu, toiminnan tehokkuus, talous, koulutustarve sekä opetettavien ja henkilökunnan liikkumisen/matkustamisen aiheuttama taloudellinen ja henkinen kuormitus. Harvaan asutulla seudulla ei voi jättää huomioimatta myöskään ympäristövaikutuksia, jotka tässä lakiuudistuksessa on jätetty huomiotta.

Muun kuin ammattitutkintoon valmistavan aikuisten ammatillisen lisäkoulutuksen lakkauttaminen ilman tapauskohtaista harkintaa vaikuttaa ajattelemattomalta. Ainakin sillä perusteella, että tarkoituksena on lisätä yleisesti ammattitaitoa. Jotkin aikuisten ammatilliset tutkintoon valmistamattomat lisäkoulutukset nimenomaan

lisäävät jo hankittua ammattitaitoa ja sikäli toimivat ammattitutkinnon perusteiden mukaisen osaamisen täydentäjinä.

Toisaalta aikuisten ammatillinen lisäkoulutus, joka ei johda tutkintoon, voi toimia ponnahduslautana joillekin aloille sellaisille aikuisille, jotka vaihtavat alaa esimerkiksi työttömyyden tai terveyden vuoksi.

Vapaan sivistystyön koulutuksenjärjestäjien taloudelliset edellytykset järjestää koulutusta muuttuvissa olosuhteissa vaikuttaa järkevältä.

Ammatillisen aikuiskoulutuksen järjestämisluvan hakeminen elokuuhun 2015 mennessä ja kaavaillut edellytettävät asiakirjat ja selvitykset vaikuttavat oikeaan osuvilta lukuun ottamatta koulutuksenjärjestäjän suuruusvaatimusta.

**LAUSUNNON KESKEINEN SISÄLTÖ**

1. Koulutusta tulee kehittää – siitä ei tule pelkästään säästää.
2. Pienten koulutuksenjärjestäjien fuusioimista tai lakkauttamista tulee harkita tapauskohtaisesti.
3. Muun aikuisten ammatillisen lisäkoulutuksen lakkauttaminen tulee harkita tapauskohtaisesti.

Joensuussa 2014-11-13

Vesa Martikkala, rehtori